Document ID: 32014L0044

KOMISSION DIREKTIIVI 2014/44/EU,
annettu 18 päivänä maaliskuuta 2014,
maatalous- tai metsätraktoreiden, niiden perävaunujen ja vedettävien vaihdettavissa olevien koneiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä annetun Euroopan parlamentin ja neuvoston direktiivin 2003/37/EY liitteiden I, II ja III muuttamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalous- tai metsätraktoreiden, niiden perävaunujen ja vedettävien vaihdettavissa olevien koneiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä sekä direktiivin 74/150/ETY kumoamisesta 26 päivänä toukokuuta 2003 annetun Euroopan parlamentin ja neuvoston direktiivin 2003/37/EY (1) ja erityisesti sen 19 artiklan 1 kohdan a alakohdan,
sekä katsoo seuraavaa:
(1)
Direktiivillä 2003/37/EY vahvistetaan tyyppihyväksyntäjärjestelmä maatalous- ja metsätraktoreita varten ja yhdenmukaistetaan se moottoriajoneuvojen tyyppihyväksyntää koskevien säännösten kanssa.
(2)
Maatalous- ja metsätraktoreiden käyttövoimaksi tarkoitettujen moottoreiden kaasu- ja hiukkaspäästöjen vähentämiseksi toteutettavista toimenpiteistä ja neuvoston direktiivin 74/150/ETY muuttamisesta 22 päivänä toukokuuta 2000 annettu Euroopan parlamentin ja neuvoston direktiivi 2000/25/EY (2) on yksi direktiivin 2003/37/EY mukaista tyyppihyväksyntämenettelyä koskevista erillisdirektiiveistä. Direktiiviä 2000/25/EY on muutettu liikkuviin työkoneisiin asennettavien polttomoottoreiden kaasu- ja hiukkaspäästöjen torjuntatoimenpiteitä koskevan jäsenvaltioiden lainsäädännön lähentämisestä 16 päivänä joulukuuta 1997 annettuun Euroopan parlamentin ja neuvoston direktiiviin 97/68/EY (3) tehtyjen useiden tekniikan kehitykseen mukauttamista, uusien päästövaiheiden käyttöönottoa, vaihtoehtoisten tyyppihyväksyntämenettelyjen tunnustamista ja joustojärjestelmien täytäntöönpanoa koskevien muutosten sisällyttämiseksi siihen.
(3)
Direktiivin 2003/37/EY vastaavia hallinnollisia määräyksiä olisi päivitettävä direktiiviin 2000/25/EY tehtyjen muutosten ottamiseksi huomioon.
(4)
Sen vuoksi direktiivin 2003/37/EY liitteitä I, II ja III olisi muutettava.
(5)
Tässä direktiivissä säädetyt toimenpiteet ovat direktiivin 2003/37/EY 20 artiklan 1 kohdan mukaisesti perustetun komitean lausunnon mukaiset,
ON HYVÄKSYNYT TÄMÄN DIREKTIIVIN:
1 artikla
Muutetaan direktiivin 2003/37/EY liitteet I, II ja III tämän direktiivin liitteen mukaisesti.
2 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 2015. Niiden on toimitettava asiaankuuluvat säännökset komissiolle viipymättä.
Näissä jäsenvaltioiden antamissa säännöksissä on viitattava tähän direktiiviin, tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
3 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
4 artikla
Tämä direktiivi on osoitettu jäsenvaltioille.
Tehty Brysselissä 18 päivänä maaliskuuta 2014.

Labels: 7
8
3
6